[{"text_idx": "#000000", "text": "Sozialistek beste eserleku bat lortu dute Nafarroan"}, {"text_idx": "#000001", "text": "Parte-hartze daturik esanguratsuenetarikoa izan du Nafarroak hauteskundeetan, gainerako lurraldeekin alderatuz; erroldan zeuden nafarren ia %70a joan da botoa ematera. Hiru puntu egin ditu gora parte-hartzeak, 2019ko hauteskundeekin alderatuta."}, {"text_idx": "#000002", "text": "Bi eserleku lortu ditu PSNk \u2013orain arte baino bat gehiago\u2013 eta berea mantendu du EH Bilduk. PPk eta UPNk, berriz, Navarra Sumaren biak banatu dituzte."}, {"text_idx": "#000003", "text": "Boto kopuruari erreparatuta ere, gora egin dute sozialistek eta EH Bilduk, 2019ko emaitzekin konparatuz."}, {"text_idx": "#000004", "text": "Joan den maiatzeko Nafarroako Parlamenturako hauteskundeetako emaitzei begira jarrita ere, joera hori mantendu dute bi alderdiek, eta, era berean, azpimarratzekoa da UPNk izan duen beherakada (89.643 bototik 51.764ra jaitsi da)."}, {"text_idx": "#000005", "text": "Debagoieneko albiste nabarmenenak eta azken ordukoak Whatsapp edo Telegram bidez jaso gura dituzu? Harpidetu zaitez doan!"}]